Molly Green skryf in Beeld oor die atleet, Ernst van Dyk. Hy is sonder bene gebore en die dokter se aanbeveling vir sy ouers was “sit hom in ŉ inrigting”. Hy het soveel teleurstellings in sy leeftyd beleef, maar uiteindelik sy honneursgraad in sportwetenskap behaal, die Boston-marathon 10 keer gewen én ŉ goue medalje in die rolstoelmarathon vroeër vanjaar by die Paralimpiese Spele in Rio.